กรมการค้าต่างประเทศ เร่งประสานกรมการข้าวและกระทรวงพาณิชย์ ปรับกลยุทธ์ดันยอดส่งออกข้าวปี 2563
กรมการค้าต่างประเทศ เร่งประสานกรมการข้าวและกระทรวงพาณิชย์ ปรับกลยุทธ์ดันยอดส่งออกข้าวปี 2563  นายกีรติ รัชโน อธิบดีกรมการค้าต่างประเทศ กล่าวถึงสถานการณ์การส่งออกข้าวไทยว่า ปี 2562 ไทยส่งออกข้าว ได้ปริมาณ 7.58 ล้านตัน ลดลงร้อยละ 32 เมื่อเทียบกับปี 2561 สำหรับปี 2563 นี้ ตั้งเป้าส่งออกข้าวที่ปริมาณ 7.5 ล้านตัน แม้จะไม่ต่างจากปีที่ผ่านมาแต่คาดว่าต้องใช้ความพยายามอย่างมากเนื่องจากมีหลายปัจจัยเข้ามากระทบ ทั้งปัญหาภัยแล้งภายในประเทศ ค่าเงินที่ผันผวน การเปลี่ยนของตลาด คู่ค้าที่เคยเป็นผู้นำเข้าอย่างจีน ผันตัวเป็นผู้ส่งออกแย่งตลาดการค้าในพื้นที่แอฟริกา แม้ขณะนี้ข้าวไทยจะยังเป็นที่ยอมรับด้านคุณภาพมาตรฐานแต่ปัจจัยด้านราคาและความหลากหลายของพันธุ์ข้าวโดยเฉพาะพันธุ์พื้นนิ่มที่กำลังเป็นที่ต้องการของตลาดยังต้องเร่งปรับปรุง ซึ่งกรมการค้าต่างประเทศ ได้ประชุมร่วมกับกรมการข้าวและกระทรวงพาณิชย์ ทุกสัปดาห์เพื่อเร่งดำเนินกลยุทธ์สำหรับปีนี้ ทั้งปรับกลยุทธผลิตภัณฑ์ให้หลากหลายยิ่งขึ้น ลดต้นทุนการผลิต เพิ่มผลผลิตต่อไร่ คู่กับการสานต่อการส่งเสริมสินค้าเกษตรนวัตกรรมทั้งนี้ ประเทศที่เป็นผู้นำเข้าข้าวไทยรายใหญ่ ยังคงเป็นประเทศเบนิน รองลงมาคือแอฟริกาใต้ และอเมริกา สำหรับชนิดข้าวที่มียอดส่งออกสูงสุดขณะนี้คือ ข้าวขาว ข้าวนึ่ง และข้าวหอมมะลิ